Guvernul României a lansat primul program de Internship plătit din istoria Executivului, <http://internship.gov.ro/>, adresat studenților și tinerilor absolvenți cu vârsta de până la 25 de ani.

În cele două ediții precedente, peste 180 tineri au avut oportunitatea de a se alătura pentru două luni Executivului, lucrând atât la sediul central al Guvernului, cât și în toate ministerele.

În 2015, alți 300 de studenţi şi tineri absolvenți au oportunitatea să facă parte din administrația centrală, în 77 de instituții centrale (inclusiv la Palatul Victoria și în toate ministerele) timp de două luni, să-şi valideze reuşitele academice, să capete experienţă practică şi chiar să contribuie la eficientizarea aparatului administrativ prin aportul lor de idei, iniţiative şi cunoştinţe actualizate. Ca o noutate față de anii anteriori, tinerii admiși vor beneficia de o bursă lunară (450 RON) menită să contribuie la costurile de acomodare.

Înscrierile se fac online prin intermediul paginii oficiale [http://internship.gov.ro](http://internship.gov.ro/). Termenul-limită pentru transmiterea candidaturii este 31 mai 2015.